सुन्नमा आएको छ ,ब्रिटिस सेनमा नेपाली महिलालाई भर्ना गर्ने क्रम सुरु भयो । यो रोकिएकोसम्म त ठिकै हो । होइन भने योभन्दा लाजसरमको कुरा अरू केही पनि हुँदैन । भोलि त्यहाँ नेपाली महिलाको सम्मान हुने कुरामा हामीलाई विश्वास छैन । यस्तो कुरा भएको छ भने बन्द गरौं । होइन भने भोलि खाडी क्षेत्रले पनि सुरु गर्छ, भारतीय सेनामा सुरु हुन्छ । त्योबेला हामी सबैको शिर निहुरिने स्थिति बन्न सक्छ । यस्ता कुरामा सरकारको ध्यान जाओस् । अहिले समाजका विभिन्न क्षेत्रबाट उठिरहेका मागहरूलाई तदनुरूप नै (हुन त सबैका आ–आफ्ना स्वार्थ हुँदा रहेछन्, ती कति जायज छन् ती छुट्ट्याएर) सम्बोधन गर्नुपर्दछ । यी सबै काम सरकार एक्लैले गर्न सक्दैन । अरूको पनि साथ सहयोग चाहिन्छ । सिंगो पार्टीको, संसद्को साथ चाहिन्छ । त्यस्तो कुरामा हामी सबैले संकीर्ण घेराभन्दा माथि उठेर संकल्प गर्नुपर्दछ ।
